สภามวยโลกมวยไทย จัดพิธีไหว้ครูมวยไทยให้เยาวชนที่ญี่ปุ่น
เมื่อวันเสาร์ที่ 20 เม.ย. ที่สถานทูตไทย กรุงโตเกียว ประเทศญี่ปุ่น น.ส.ณาภิรักษ์ ภักดีภูมิ ผู้ก่อตั้ง WBC Muaythai Youth Cares โครงการเพื่อสร้างแรงบันดาลใจให้นักมวยรุ่นใหม่ และเป็นการเผยแพร่ศิลปะมวยไทยให้เยาวชนที่สนใจมวยไทยไปทั่วโลก จัดพิธีไหว้ครูมวยไทย ให้แก่นักมวยเยาวชนของญี่ปุ่น ที่สถานทูตไทย กรุงโตเกียว โดยได้รับเกียรติจากท่านเอกอัครราชทูต บรรณสาร บุนนาค เป็นประธานในพิธี พร้อมด้วย 2 ครูมวยไทย พ.อ.นพเก้า ศรีบุญเรือง กับ ดร.จัตุชัย จำปาหอม เป็นผู้ประกอบพิธี,สำหรับ WBC Muaythai Youth Cares องค์กรภายใต้การดำเนินงานของ WBC Muaythai ซึ่งมีสมาชิกอยู่ทั่วโลก จัดกิจกรรมพิธีไว้ครูมวยไทย ให้แก่นักมวยเยาวชนของญี่ปุ่น ซึ่งโครงการนี้มุ่งมั่นให้เยาวชนทุกคนที่มีส่วนร่วมในมวยไทยได้รับสิ่งดีๆ ผ่านเครือข่ายทั่วโลก ซึ่งมีจุดมุ่งหมายเพื่อเชื่อมโยงเยาวชนที่มีหัวใจเดียวกัน ร่วมกันเป็นน้ำหนึ่งใจเดียว โดยเครือข่ายทั่วโลกจะช่วยให้นักมวยเยาวชนแบ่งปันน้ำใจ ถ่ายทอดความรู้และช่วยเหลือซึ่งกันและกัน และเป็นการสร้างแรงบันดาลใจให้หมู่คณะมวยไทย มีประวัติศาสตร์และขนบธรรมเนียมอันยาวนาน ซึ่ง WBC Muaythai ได้นำประเพณีไหว้ครูมวยไทยมาให้นักมวยเยาวชนของญี่ปุ่นร่วมกิจกรรมนี้ เพื่อเป็นการปลูกฝังในพิธีกรรมที่สวยงามและศักดิ์สิทธิ์ ซึ่งเป็นการปลูกฝังให้นักมวยมั่นใจว่า ครูมวย จะช่วยให้พวกเขากลายเป็นนักมวยที่ประสบความสำเร็จได้ อีกทั้งปกป้องพวกเขาจากอันตรายและนำพาความสุขมาให้    ,งานนี้ มีนักมวยญี่ปุ่นที่ประสบความสำเร็จในมวยไทยมาร่วมงาน และกล่าวถึงความภาคภูมิใจในการเป็นแชมป์ด้วย เช่น เกงจิ อูเมโนะ อดีตแชมป์ WBC Muaythai รุ่นไลท์เวต, นาดากะ เอวาสปอร์ตยิม แชมป์ WBC Muaythai รุ่นไลท์ฟลายเวต และ โมโมทาโร โคไฮ โคเดระ อดีตแชมป์ WBC Muaythai International โดยในอนาคต WBC Muaythai Youth Cares จะจัดกิจกรรมคล้ายกับพิธีนี้ทั่วโลก โดยการสนับสนุนจากการบินไทย สายการบินแห่งชาติของเมืองไทย ซึ่งกิจกรรมครั้งต่อไปจะจัดขึ้นที่กรุงมอสโก ประเทศรัสเซีย ที่สถานเอกอัครราชทูตไทย วันที่ 20 มิถุนายน ที่จะถึงนี้,ทั้งนี้ สามารถติดตามข้อมูลได้ทางอินเทอร์เน็ตที่ ,www.wbcmuaythai.org, เกี่ยวกับ WBC Muaythai Youth Cares : คือองค์กรที่อยู่ภายใต้การกำกับดูแลของสภามวยโลกมวยไทย (WBC Muaythai) องค์กรที่ควบคุมและดูแลมวยไทยแบบมืออาชีพ โดยมีสมาชิกจากทั่วโลกเป็นจำนวนมาก อีกทั้งยังช่วยสร้างแรงบันดาลใจให้นักมวยที่ยิ่งใหญ่ของคนรุ่นให้ช่วยเหลือชุมชนและเป็นตัวอย่างที่ดีแก่เยาวชนมวยไทยจากทั่วโลกต่อไป เพื่อเป็นการสืบทอดเจตนารมณ์มรดกอันล้ำค่าของมวยไทยไปสู่รุ่นหลัง
WBC Muaythai Youth Cares จัดพิธีไหว้ครูมวยไทย ให้แก่นักมวยเยาวชนของญี่ปุ่น ที่สถานทูตไทย กรุงโตเกียว ครั้งต่อไปจัดที่ประเทศรัสเซีย 20 เม.ย.นี้
สภามวยโลกมวยไทย,WBC Muaythai Youth Cares,พิธีไหว้ครูมวยไทย,ณาภิรักษ์ ภักดีภูมิ,มวยไทย